b'\n_START_ARTICLE_\nLes identitats que maten\n_START_SECTION_\nL\'obra\n_START_PARAGRAPH_\nAmin Maalouf posa l\'exemple d\'un home nascut a Alemanya de pares turcs: \xc2\xab\xc2\xa0Als ulls de la seva societat adoptiva, ell no \xc3\xa9s alemany; als ulls de la seva societat d\'origen ell no \xc3\xa9s realment turc.\xc2\xa0\xc2\xbb_NEWLINE_Es plantegen, doncs, diverses q\xc3\xbcestions: per qu\xc3\xa8 certes persones no poden assumir les seves pertinences m\xc3\xbaltiples? per qu\xc3\xa8 se\'ls pressiona perqu\xc3\xa8 en tri\xc3\xafn una o altra?_NEWLINE_Possibles respostes: \xc2\xab\xc2\xa0A causa d\'aquesta manera de pensar i d\'actuar tan arrelades en tots nosaltres, a causa d\'aquesta concepci\xc3\xb3 tan r\xc3\xadgida, exclusiva, intolerant, simplista que redueix tota la identitat a una sola pertinen\xc3\xa7a.\xc2\xa0\xc2\xbb_NEWLINE_L\'autor es proposa, doncs, d\'esclarir aquests fets en els cap\xc3\xadtols seg\xc3\xbcents.\n_START_SECTION_\nLa meva identitat, les meves pertinences\n_START_PARAGRAPH_\nMaalouf defineix el que ent\xc3\xa9n als termes \xc2\xab\xc2\xa0identitat\xc2\xa0\xc2\xbb i \xc2\xab\xc2\xa0pertinen\xc3\xa7a\xc2\xa0\xc2\xbb._NEWLINE_La identitat \xc3\xa9s una combinaci\xc3\xb3 de pertinences que evolucionen al llarg de la vida, que s\xc3\xb3n pr\xc3\xb2pies de cada individu, i que estan organitzades segons una jerarquia variable._NEWLINE_La identitat es defineix, a m\xc3\xa9s, per la visi\xc3\xb3 dels altres, o incl\xc3\xbas per traumes (humiliacions patides durant la inf\xc3\xa0ncia, per exemple)._NEWLINE_A partir d\'aquest fet, una comunitat es defineix com un grup de persones que tenen una pertinen\xc3\xa7a comuna. Un individu pertany, doncs, a diverses comunitats al mateix temps.\n_START_SECTION_\nQuan la modernitat ve de fora\n_START_PARAGRAPH_\nMaalouf explica com s\'ha imposat la cultura occidental. Comenta tamb\xc3\xa9 les conseq\xc3\xbc\xc3\xa8ncies pel que fa a la \'identitat\' que se\'n deriven entre els musulmans, excloent-hi categ\xc3\xb2ricament el fanatisme religi\xc3\xb3s i explica el seu raonament.\n_START_SECTION_\nEl temps de les tribus planet\xc3\xa0ries\n_START_PARAGRAPH_\nMaalouf comen\xc3\xa7a per abordar la pertinen\xc3\xa7a religiosa: segons ell, aquesta hauria de ser reempla\xc3\xa7ada per una altra, \xc2\xab\xc2\xa0la humana\xc2\xa0\xc2\xbb._NEWLINE_A continuaci\xc3\xb3 parla de la globalitzaci\xc3\xb3, la qual, segons ell, si se n\'aprengu\xc3\xa9s b\xc3\xa9, seria incre\xc3\xafblement enriquidora a nivell cultural. Per\xc3\xb2 si nom\xc3\xa9s serveix per donar suport a la fundaci\xc3\xb3 d\'una civilitzaci\xc3\xb3 hegem\xc3\xb2nica (o sigui, occidental), la globalitzaci\xc3\xb3 conduir\xc3\xa0 a la humanitat a la seva perdici\xc3\xb3.\n_START_SECTION_\nDomar la pantera\n_START_PARAGRAPH_\nMaalouf enumera algunes solucions i pistes per a "domar la pantera", \xc3\xa9s a dir, la identitat._NEWLINE_Per comen\xc3\xa7ar, el principi de reciprocitat, segons el qual cal que es cre\xc3\xaf un patrimoni universal (mundial, que pertanyi a la humanitat) en qu\xc3\xa8 puguin trobar-se, i d\'aquesta manera, predominaria la pertinen\xc3\xa7a humana._NEWLINE_Despr\xc3\xa9s, la globalitzaci\xc3\xb3, que implica principalment les lleng\xc3\xbces, hauria de ser combatuda amb l\'aprenentatge de l\'angl\xc3\xa8s (3a llengua) aix\xc3\xad com d\'una segona llengua, preferentment europea._NEWLINE_Finalment, si volem dir que formem part d\'una civilitzaci\xc3\xb3 democr\xc3\xa0tica, cal que no ens votem pas \xc2\xab\xc2\xa0autom\xc3\xa0ticament\xc2\xa0\xc2\xbb, \xc3\xa9s a dir, segons la nostra \xc3\xa8tnia, perqu\xc3\xa8 aix\xc3\xb2 \xc3\xa9s un vot identitari, el qual no faria altra cosa que dividir, compartimentar, fomentar la segregaci\xc3\xb3, en lloc de cr\xc3\xa9ixer i coexistir pac\xc3\xadficament._NEWLINE_En alguns pa\xc3\xafsos, la situaci\xc3\xb3 identit\xc3\xa0ria \xc3\xa9s m\xc3\xa9s cr\xc3\xadtica que en d\'altres, \xc2\xab\xc2\xa0Per\xc3\xb2 arreu es fa sentir la necessitat d\'una reflexi\xc3\xb3 serena i global sobre la millor manera de domar la b\xc3\xa8stia identit\xc3\xa0ria.\xc2\xa0\xc2\xbb'